1. **Personalui**
	1. **Dėstymo vizitai**

Erasmus dėstymo vizitas - tai laikotarpis, kurį akademinio personalo atstovai gali praleisti Erasmus programoje dalyvaujančioje aukštojo mokslo institucijoje. Tokio vizito metu dėstytojas užsienio aukštojo mokslo institucijoje dėsto paskaitas pagal iš anksto suderintą dėstymo programą, taip pat gali tobulinti dėstomų dalykų kokybę, kartu su partnerinėmis institucijomis aptarti ir inicijuoti/plėtoti akademinį bendradarbiavimą.

Vykti į dėstymo vizitus gali Marijampolės kolegijos akademinis personalas. To paties dėstytojo dėstymo vizitų skaičius einamaisiais mokslo metais nėra ribojamas.

 **Erasmus dėstymo vizito trukmė ir finansavimo sąlygos**

Dėstymo vizito trukmė - nuo 2 dienų iki 2 mėnesių, tačiau atsižvelgiant į Marijampolės kolegijos skiriamą finansavimą, rekomenduojama vizito trukmė - iki 1 savaitės. Ilgesnės nei 1 savaitė trukmės vizitai finansuojami tik esant sutaupytų lėšų.

Minimali dėstymo apimtis - 8 valandos per vieną dėstymo vizito savaitę (arba trumpesnį mobilumo laikotarpį).

**Erasmus lėšomis dengiamos:**

* 1. Pragyvenimo išlaidos (nakvynė ir dienpinigiai), priklausančios nuo šalies, kurioje planuojamas dėstymo vizitas:

|  |  |  |
| --- | --- | --- |
| Šalių grupė | Programo šalys | **Pragyvenimo dienos norma**  |
| 1 grupė | Airija, Danija, Islandija, Jungtinė Karalystė, Lichtenšteinas, Liuksemburgas, Norvegija, Suomija, Švedija | 153 Eur |
| 2 grupė | Austrija, Belgija, Graikija, Italija, Ispanija, Kipras, Malta, Nyderlandai, Prancūzija, Portugalija, Vokietija  | 136 Eur |
| 3 grupė. | Bulgarija, Čekija, Estija, Kroatija, Latvija, Lenkija, Šiaurės Makedonija, Rumunija, Slovakija, Slovėnija, Turkija, Vengrija  | 119 Eur |
|  |  |  |

* 1. **Kelionės išlaidos**, kurių dydis nustatomas pagal atstumą nuo Marijampolės iki vizito vietos, remiantis **Europos komisijos atstumų skaičiuokle**:

Darbuotojų kelionei nustatytos normos:

Kelionės atstumas Suma

Nuo 10 iki 99 km 20 EUR vienam dalyviui

Nuo 100 iki 499 km: 180 EUR vienam dalyviui

Nuo 500 iki 1999 km: 275 EUR vienam dalyviui

Nuo 2000 iki 2999 km: 360 EUR vienam dalyviui

Nuo 3000 iki 3999 km: 530 EUR vienam dalyviui

Nuo 4000 iki 7999 km: 820 EUR vienam dalyviui

8000 km arba daugiau: 1500 EUR vienam dalyviui

Kelionės išlaidos skaičiuojamos ne daugiau negu 2 dienom, pagal [atstumo skaičiuoklę](http://ec.europa.eu/programmes/erasmus-plus/tools/distance_en.htm) ir nustatytas normas atitinkamam atstumui. „Kelionės atstumas“ reiškia atstumą nuo kilmės vietos iki veiklos vykdymo vietos, tuo tarpu „suma“ apima lėšas už kelionę į ir iš veiklos vykdymo vietos*.*

**Atranka ir kriterijai**

**Kam teikiama pirmenybė**?

Marijampolės kolegijoje vykdomos individualios akademinio personalo atrankos dėstymo vizitams, remiantis dėstytojų pateiktais prašymais. Sprendimus dėl dotacijos skyrimo priima Marijampolės kolegijos direktorius.

Vykdant atranką pirmenybė teikiama dėstytojams, kurie:

* Erasmus+ programoje dalyvauja pirmą kartą,
* einamaisiais mokslo metais dėstymo vizitui vyksta pirmą kartą,
* vizito metu sustiprins ir išplės Marijampolės kolegijos ryšius ir/arba aptars būsimus bendradarbiavimo projektus,
* moka užsienio kalbą.

**Kaip susirasti priimančią aukštojo mokslo instituciją?**

Erasmus dėstymo vizitui galima vykti į aukštojo mokslo instituciją, su kuria Marijampolės kolegija yra sudariusi sutartį dėl Erasmus personalo mainų. Su priimančiais padaliniais užsienio aukštojo mokslo institucijoje dėstytojas dėstymo programą ir kitas vizito detales derina savarankiškai.

* 1. **Mokymosi vizitai**

**Erasmus mokymosi vizitas** - laikotarpis, kurį darbuotojas praleidžia užsienio įmonėje/organizacijoje ar aukštojo mokslo institucijoje, siekiant:

* parengti naują mokomąją medžiagą studentams;
* sustiprinti ir išplėsti bendradarbiavimo ryšius bei aptarti būsimo bendradarbiavimo galimybes;
* tobulinti profesinius įgūdžius.
* Veikla gali būti įvairi: seminarai, praktinis stebėjimas ir pan., išskyrus dalyvavimą konferencijose. Mokymosi vizitas vyksta pagal iš anksto suderintą ir siunčiančiosios bei priimančiosios institucijos patvirtintą mokymosi programą.

Vykti į mokymosi vizitus gali Marijampolės kolegijos personalas. To paties darbuotojo mokymosi vizitų skaičius einamaisiais mokslo metais nėra ribojamas.

**Erasmus dėstymo vizito trukmė ir finansavimo sąlygos**

Erasmus lėšomis dengiamos:

* 1. Pragyvenimo išlaidos (nakvynė ir dienpinigiai), priklausančios nuo šalies, kurioje planuojamas dėstymo vizitas:

|  |  |  |
| --- | --- | --- |
| Šalių grupė | Programo šalys | **Pragyvenimo dienos norma**  |
| 1 grupė | Airija, Danija, Islandija, Jungtinė Karalystė, Lichtenšteinas, Liuksemburgas, Norvegija, Suomija, Švedija | 153 Eur |
| 2 grupė | Austrija, Belgija, Graikija, Italija, Ispanija, Kipras, Malta, Nyderlandai, Prancūzija, Portugalija, Vokietija  | 136 Eur |
| 3 grupė. | Bulgarija, Čekija, Estija, Kroatija, Latvija, Lenkija, Šiaurės Makedonija, Rumunija, Slovakija, Slovėnija, Turkija, Vengrija  | 119 Eur |
|  |  |  |

 **Kelionės išlaidos**, kurių dydis nustatomas pagal atstumą nuo Marijampolės iki vizito vietos, remiantis **Europos komisijos atstumų skaičiuokle**:

Darbuotojų kelionei nustatytos normos:

Kelionės atstumas Suma

Nuo 10 iki 99 km 20 EUR vienam dalyviui

Nuo 100 iki 499 km: 180 EUR vienam dalyviui

Nuo 500 iki 1999 km: 275 EUR vienam dalyviui

Nuo 2000 iki 2999 km: 360 EUR vienam dalyviui

Nuo 3000 iki 3999 km: 530 EUR vienam dalyviui

Nuo 4000 iki 7999 km: 820 EUR vienam dalyviui

8000 km arba daugiau: 1500 EUR vienam dalyviui

Kelionės išlaidos skaičiuojamos ne daugiau negu 2 dienom, pagal [atstumo skaičiuoklę](http://ec.europa.eu/programmes/erasmus-plus/tools/distance_en.htm) ir nustatytas normas atitinkamam atstumui. „Kelionės atstumas“ reiškia atstumą nuo kilmės vietos iki veiklos vykdymo vietos, tuo tarpu „suma“ apima lėšas už kelionę į ir iš veiklos vykdymo vietos*.*

**Kaip susirasti priimančią instituciją?**

Tinkama mokymosi vizitui priimančiąja institucija gali būti bet kuri įmonė ar organizacija, įsteigta Erasmus+ programoje pilnomis teisėmis dalyvaujančioje šalyje, nepriklausomai nuo jos dydžio, teisinio statuso ar veiklos sferos. Jeigu vykstama į mokslo ir studijų institucijas, turinčias išplėstinę Erasmus universiteto chartiją, su jomis Marijampolės kolegija turi būti pasirašiusi tarpinstitucinę sutartį mainams pagal Erasmus+ programą.

Su priimančiomis organizacijomis darbuotojas mokymosi programą ir kitas vizito detales derina savarankiškai.

* 1. Užpildyti prašymą
	2. **Prieš išvykstant**

Prieš išvykimą Marijampolės kolegija ir priimanti įstaiga arba įmonė turi oficialiai susitarti dėl mobilumo programos:

**vykstant dėstyti – Marijampolės kolegija ir priimanti institucijos patvirtina dėstymo programą**, kurioje turi būti nurodyta iš anksto suderinta paskaitų, kurias skaitys dėstytojas, programa, rengiami susitikimai su kitais dėstytojais ir pan.;

**vykstant į mokymus – Marijampolės kolegija ir priimanti institucijos patvirtina mokymų programą**, kurioje turi būti nurodyti vizito tikslai ir užduotys, numatomi planuojamos veiklos rezultatai ir mokymosi laikotarpio programa.

**Darbuotojas su Marijampolės pasirašo dotacijos sutartį,** kurioje numatomas vizito laikotarpis, skiriamos dotacijos dydis ir numatyti atsiskaitymai.

* 1. **Po vizito**

Vizito laikotarpiui užsienyje pasibaigus, priimanti institucija **turi pateikti darbuotojui ir Marijampolės kolegijai pažymą**, patvirtinančią vizito laikotarpį (trukmę) bei sutartos programos įvykdymą.

Darbuotojai privalo užpildyti ir **pateikti baigiamąją elektroninę ataskaitą.**